198 
Zoologiske Meddelelser fra Island. 
Af 
Cand. mag. B. Scemundsson. 
I. 
Gøgerokken, Raja fullonica L., ny for Island. 
Under en Samtale, jeg i Foraaret havde med en Fisker fra Reykja- 
vik, kom lian til at fortælle mig om en „ejendommelig Rokke“, som 
ifølge hans Udsagn skulde nu og da fanges om Foraaret paa Line 
ude i Faxebugten. Af den Beskrivelse, han gav mig af den, slut¬ 
tede jeg, at det ikke kunde være nogen af de to Raja-Arter 
(R. batis og R. radiata). som hidtil vare kendte ved Islands Kyster, 
men maatte rimeligvis være en af de andre Arter, som lindes ved 
Evropas Kyster. Han lovede at bringe mig en, saasnart han kunde 
faa fat i den, og det lod ikke længe vente paa sig, ti allerede et 
Par Dage senere fangede han en paa Line paa c. 30 Favnes Dybde, 
en 5"—6 Kvartmil Y. for Reykjavik. Den viste sig da at være 
Raja fullonica L. eller, som de islandske Fiskere kalde den, 
nås kata, d. v. s. Dødningerokke. Dette uhyggelige Navn synes 
at skyldes den Omstændighed, at den er halv gennemsigtig paa 
Snuden og langs Brystfinnernes forreste Rand, naar den er levende; 
desuden skal den ifølge Fiskernes Udsagn som oftest være meget 
mager (hvilket dog langt fra var Tilfældet med dette Exemplar). 
Disse to Ting i Forening synes at have givet Anledning baade til 
Navnet og til den Uvilje, hvormed Fiskerne betragte den, ti de 
pleje at kaste den bort, saasnart de have fanget den. 
